**ΠΡΟΣΚΛΗΣΗ ΠΡΟΣ ΥΠΟΒΟΛΗ ΕΓΓΡΑΦΩΝ ΠΡΟΣΦΟΡΩΝ**

**Προς: Κάθε Ενδιαφερόμενο**

**Αθήνα, 26 Σεπτεμβρίου 2017**

**Α.Π. 800/17**

**Θέμα:** Η ΑΡΣΙΣ – Κοινωνική Οργάνωση Υποστήριξης Νέων (με έδρα την Αθήνα, οδός Μαυρομματαίων αρ. 43) προσκαλεί σε υποβολή έγγραφων προσφορών για την **προμήθεια ειδών συμπληρωματικής σίτισης** για τις ανάγκες των φιλοξενουμένων στη δομή EΣΤΙΑ ΠΡΟΣΦΥΓΩΝ (Λεωφόρος Συγγρού αρ. 352, Καλλιθέα - Αθήνα) που λειτουργεί ο Οργάνωση, στο πλαίσιο του Προγράμματος «Accommodation and Assistance to Asylum Seekers and Relocation Candidates» (agreement symbol GRC01/2017/0000000077), το οποίο υλοποιείται από την ΑΡΣΙΣ και χρηματοδοτείται από την Ευρωπαϊκή Επιτροπή, μέσω της Ύπατης Αρμοστείας του ΟΗΕ για τους πρόσφυγες (UNHCR).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Α. ΔΙΑΔΙΚΑΣΙΑ ΠΡΟΣΚΛΗΣΗΣ**

Δυνάμει σχετικής απόφασης των νομίμων εκπροσώπων της, η Αναθέτουσα Αρχή προσφεύγει στην διαδικασία «Πρόσκλησης προς Υποβολή Προσφοράς» **για την προμήθεια ειδών συμπληρωματικής σίτισης** για τις ανάγκες των φιλοξενουμένων στη δομή EΣΤΙΑ ΠΡΟΣΦΥΓΩΝ (Λεωφόρος Συγγρού αρ. 352, Καλλιθέα - Αθήνα) που λειτουργεί η Οργάνωση, στο πλαίσιο του Προγράμματος «Accommodation and Assistance to Asylum Seekers and Relocation Candidates» (agreement symbol GRC01/2017/0000000077), το οποίο υλοποιείται από την ΑΡΣΙΣ και χρηματοδοτείται από την Ευρωπαϊκή Επιτροπή, μέσω της Ύπατης Αρμοστείας του ΟΗΕ για τους πρόσφυγες (UNHCR).

Με την παρούσα σας καλούμε όπως μας υποβάλλετε έγγραφη προσφορά για την ανωτέρω **προμήθεια ειδών συμπληρωματικής σίτισης**.

Χρόνος και Τόπος Υλοποίησης της προμήθειας: Τα προς προμήθεια είδη θα πρέπει να παραδοθούν στο σύνολό τους στη δομή ΕΣΤΙΑ ΠΡΟΣΦΥΓΩΝ επί της Λεωφόρου Συγγρού αρ. 352, Καλλιθέα – Αθήνα **μέχρι την 28η Δεκεμβρίου 2017, ημέρα Πέμπτη.**

Οι παραδόσεις των προϊόντων και ειδικά του ψωμιού και των τροφίμων που συντηρούνται εντός ψυγείου θα γίνονται τμηματικά τουλάχιστον μία φορά την εβδομάδα, κατόπιν συνεννόησης του υπεύθυνου της δομής και του Αναδόχου.

Τρόπος πληρωμής: Η πληρωμή για την προμήθεια θα γίνει με την παράδοση των ειδών από τον Ανάδοχο και την παραλαβή τους από την Αναθέτουσα Αρχή, υπό την προϋπόθεση της έκδοσης των σχετικών παραστατικών από τον Ανάδοχο (πχ. τιμολόγιο) και την υπογραφή κάθε αναγκαίου εγγράφου από τους συμβαλλομένους.

**Β. ΣΤΟΙΧΕΙΑ ΠΡΟΣΦΟΡΑΣ & ΔΙΚΑΙΟΛΟΓΗΤΙΚΑ**

1) Η υποβολή της προσφοράς από τους υποψηφίους αναδόχους θα πρέπει να γίνει έως και την **3η Οκτωβρίου 2017, ημέρα Τρίτη και ώρα 15:00** είτε στην έδρα της Αναθέτουσας Αρχής εγγράφως, είτε με αποστολή φάξ στον αριθμό 2108259880, είτε με αποστολή επιστολής ηλεκτρονικού ταχυδρομείου στην ηλεκτρονική διεύθυνση της Αναθέτουσας Αρχής [arsisathina@gmail.com](mailto:arsisathina@gmail.com) ή στην ηλεκτρονική διεύθυνση του υπευθύνου προμηθειών tkollias.arsis@gmail.com **με την ένδειξη ΠΡΟΣΦΟΡΑ ΓΙΑ ΕΙΔΗ ΣΥΜΠΛΗΡΩΜΑΤΙΚΗΣ ΣΙΤΙΣΗΣ.**

**Η προσφορά θα πρέπει οπωσδήποτε να περιλαμβάνει συμπληρωμένους τους κατωτέρω υπό Δ) πίνακα τεχνικών προδιαγραφών και υπό Ε) πίνακα οικονομικής προσφοράς του προσφέροντος.**

Επίσης, η προσφορά θα πρέπει να φέρει τη σφραγίδα (αν πρόκειται για νομικό πρόσωπο) και την υπογραφή του προσφέροντος (ή του νομίμου κατά περίπτωση εκπροσώπου του νομικού προσώπου).

2) Η συμμετοχή στην προκηρυσσόμενη διαδικασία με την παρούσα πρόσκληση είναι ανοικτή, επί ίσοις όροις, σε όσους πληρούν τις νομικές και οικονομικές προϋποθέσεις που προβλέπονται στην παρούσα πρόσκληση.

3) Τα προς προμήθεια είδη θα είναι απολύτως καινούργια, αμεταχείριστα, σύμφωνα με τους κανόνες και τους νόμους που διέπουν την παραγωγή και εμπορία των συγκεκριμένων ειδών, συσκευασμένα και θα παραδοθούν με έξοδα και δαπάνες του Αναδόχου στον τόπο υλοποίησης της προμήθειας έτοιμα προς χρήση κατά το χρόνο παράδοσής τους.

Η διάρκεια εγγύησης των προς προμήθεια ειδών καλύπτει την άμεση αντικατάσταση από τον προμηθευτή, κατόπιν σχετικής ενημέρωσης από την Αναθέτουσα Αρχή, προϊόντων φθαρμένων, ελαττωματικών και γενικώς μη ανταποκρινόμενων στις τεχνικές προδιαγραφές της παρούσης και στην ποιότητα που αναμένεται κατά την πώληση καινούργιων ειδών των επιμέρους κατηγοριών.

4) Η διαδικασία επισκόπησης των προσφορών θα πραγματοποιηθεί στην έδρα της Αναθέτουσας Αρχής, στην προαναφερόμενη διεύθυνση, **την καταληκτική ημερομηνία και ώρα υποβολής της προσφοράς (3/10/2017 και ώρα 15.00)** και κριτήριο για την κατακύρωση της σχετικής προμήθειας είναι η χαμηλότερη καθαρή τιμή του προσφέροντος για το σύνολο της προμήθειας άνευ ΦΠΑ.

Τυχόν μεταφορικά έξοδα πρέπει να συμπεριληφθούν στην προσφερόμενη τιμή από τον προσφέροντα.

Τα προς προμήθεια είδη αποτελούν μία ενιαία ομάδα και η σχετική προσφορά των υποψηφίων αναδόχων πρέπει να καλύπτει το σύνολο των προς προμήθεια ειδών.

Η Αναθέτουσα Αρχή δια των αρμοδίων οργάνων της θα αξιολογήσει τις υποβληθείσες προσφορές και θα αναθέσει την υπηρεσία στον προσφέροντα την χαμηλότερη προσφορά.

**Η συνολική τιμή χωρίς ΦΠΑ θα λαμβάνεται υπόψη για τη σύγκριση των προσφορών.** Υποβληθείσες προσφορές που υπερβαίνουν την προϋπολογισθείσα δαπάνη θα απορρίπτονται ως απαράδεκτες.

5) Ο προσφέρων τη χαμηλότερη τιμή θα ενημερώνεται άμεσα από την Αναθέτουσα Αρχή με κάθε μέσο (τηλεφωνικά, μέσω φάξ ή email) ώστε να προσκομίσει (μέσω φαξ ή email κατά τα αναφερόμενα στην παράγραφο 1) μέχρι την 9/10/2017 τα κάτωθι δικαιολογητικά προς άμεση υπογραφή της συμβάσεως:

**Α) Υπεύθυνη δήλωση** της παρ. 4 του άρθρου 8 του Ν. 1599/1986 (Α'75), όπως εκάστοτε ισχύει, στην οποία ο υποψήφιος Ανάδοχος να δηλώνει ότι μέχρι και την ημέρα υποβολής της προσφοράς του:

1. Δεν έχει καταδικαστεί με αμετάκλητη καταδικαστική απόφαση για συμμετοχή σε εγκληματική οργάνωση, όπως αυτή ορίζεται στο άρθρο 2 παράγραφος 1 της κοινής δράσης της 98/773/ΔΕΥ του Συμβουλίου (EE L 351 της 29.1.1998, σελ. 1), δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 (EE C 195 της 25.6.1997, σελ. 1) και στο άρθρο 3 παράγραφος 1 της κοινής δράσης 98/742/ΚΕΠΠΑ του Συμβουλίου (EE L 358 της 31.12.1998, σελ. 2), απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (EE C 316 της 27.11.1995, σελ. 48), νομιμοποίηση εσόδων από παράνομες δραστηριότητες, όπως ορίζεται στο άρθρο 1 της οδηγίας 91/308/EOK του Συμβουλίου, της 10ης Ιουνίου 1991, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες (EE L 166 της 28.6.1991, σελ. 77 Οδηγίας, η οποία τροποποιήθηκε από την Οδηγία 2001/97/ΕΚ του Ευρωπαϊκού Κοινοβουλίου και του Συμβουλίου, EE L 344 της 28.12.2001, σελ. 76) η οποία ενσωματώθηκε με το ν. 2331/1995 (Α΄ 173) και τροποποιήθηκε με το ν. 3424/2005 (Α΄ 305), για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.
2. Δεν τελεί υπό πτώχευση, εκκαθάριση, παύση εργασιών, αναγκαστική διαχείριση, πτωχευτικό συμβιβασμό, συνδιαλλαγή, προ-πτωχευτική διαδικασία εξυγίανσης ή άλλη ανάλογη κατάσταση (σε περίπτωση αλλοδαπών νομικών προσώπων) και επίσης ότι δεν έχει κινηθεί εναντίον του διαδικασία κήρυξης σε πτώχευση, εκκαθάριση, αναγκαστική διαχείριση, πτωχευτικό συμβιβασμό, συνδιαλλαγή, προ- πτωχευτική διαδικασία, εξυγίανση ή άλλη ανάλογη διαδικασία (σε περίπτωση αλλοδαπών νομικών προσώπων). Δεν τελεί υπό κοινή εκκαθάριση του Κ.Ν. 2190/1920, όπως εκάστοτε ισχύει ή ειδική εκκαθάριση του ω. 1892/1990, όπως ισχύει ή άλλη ανάλογη κατάσταση (μόνο για αλλοδαπά νομικά πρόσωπα) και επίσης, ότι δεν τελεί υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων ή υπό άλλη ανάλογη κατάσταση (μόνο για αλλοδαπά νομικά πρόσωπα).
3. Είναι εγγεγραμμένος στο οικείο Επιμελητήριο/επαγγελματικό μητρώο ή στα μητρώα του οικείου Επιμελητηρίου ή σε ισοδύναμες επαγγελματικές οργανώσεις ή ότι έχει προβεί σε έναρξη επιτηδεύματος (για τα φυσικά πρόσωπα) και διαθέτει συναφή επαγγελματική δραστηριότητα. Τα αλλοδαπά φυσικά ή νομικά πρόσωπα δηλώνουν ότι είναι εγγεγραμμένα στα Μητρώα του οικείου επιμελητηρίου ή σε ισοδύναμες επαγγελματικές οργανώσεις της χώρας εγκατάστασής τους και το ειδικό τους επάγγελμα.
4. Δεν έχει διαπράξει σοβαρό επαγγελματικό παράπτωμα συναφές με το αντικείμενο του διαγωνισμού ή σε σχέση με την επαγγελματική του ιδιότητα.
5. Δεν έχει αποκλεισθεί από διαγωνισμούς του Δημοσίου, δεν έχει κηρυχθεί έκπτωτος και είναι συνεπής στην εκπλήρωση των συμβατικών του υποχρεώσεων, όσο και των υποχρεώσεών του προς τις Υπηρεσίες του Δημοσίου Τομέα.
6. Δεν έχει κριθεί ποτέ από αρμόδιο όργανο ένοχος ψευδών δηλώσεων, κατά την παροχή πληροφοριών που του ζητήθηκε από τις Αναθέτουσες Αρχές σχετικά με την ανταπόκρισή του σε κριτήρια ποιοτικής επιλογής του και δεν έχει καταδικαστεί με αμετάκλητη απόφαση για κάποιο από τα αδικήματα αγορανομικού κώδικα σχετικό με την άσκηση της επαγγελματικής δραστηριότητας.
7. Δεν τελεί υπό κατάσταση σύγκρουσης συμφερόντων
8. Έλαβε σαφή γνώση του εύρους, τόσο ποσοτικά όσο και ποιοτικά, του αντικειμένου του έργου και συνέταξε την προσφορά σύμφωνα με τους όρους της παρούσας πρόσκλησης, των οποίων έλαβε γνώση και τους οποίους αποδέχεται ανεπιφύλακτα και ότι τα στοιχεία που αναφέρονται στην προσφορά του είναι ακριβή.
9. Παραιτείται από κάθε δικαίωμα αποζημίωσής του που θα απορρέει από οποιαδήποτε απόφαση της Αναθέτουσας Αρχής, ιδίως λόγω αναβολής ή ακύρωσης του διαγωνισμού ή της υπαναχώρησής της.
10. Θα διατηρήσει εμπιστευτικά και θα χρησιμοποιήσει μόνο για τους σκοπούς της πρόσκλησης τα στοιχεία που τυχόν θα τεθούν υπόψη του σύμφωνα με τα στην παρούσα οριζόμενα.
11. Τα προσφερόμενα είδη συμμορφώνονται προς όλες τις υποχρεώσεις που επιβάλλονται στους κατασκευαστές για τα συγκεκριμένα προϊόντα, βάσει των κοινοτικών και εθνικών διατάξεων.
12. **Αποδέχεται πλήρως και ανεπιφύλακτα τις τεχνικές προδιαγραφές που απαριθμούνται στο κεφάλαιο Δ) ΤΕΧΝΙΚΕΣ ΠΡΟΔΙΑΓΡΑΦΕΣ – ΠΙΝΑΚΑΣ ΣΥΜΜΟΡΦΩΣΗΣ.**

**Σε περίπτωση νομικών προσώπων, την υπεύθυνη δήλωση υπογράφει ο κατά περίπτωση νόμιμος εκπρόσωπός τους (δηλαδή όποιος έχει κατά περίπτωση δικαίωμα και εξουσία δέσμευσης της εταιρείας, σύμφωνα με το παραστατικό εκπροσώπησης της εταιρείας).**

Β) Πιστοποιητικά που αποδεικνύουν ότι ο προσφέρων είναι φορολογικά και ασφαλιστικά ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) εν ισχύ.

Γ) Αντίγραφο τελευταίου υποβληθέντος εντύπου Ε3 ή τελευταίου δημοσιευμένου ισολογισμού (αν πρόκειται για νομικά πρόσωπα που υποχρεούνται στη σύνταξη ισολογισμού).

Δ) Πιστοποιητικό περί μη πτωχεύσεως εκδόσεως **μέχρι 6 μηνών** πριν την ημερομηνία κατάθεσής του στην Αναθέτουσα Αρχή.

Ε) Σε περίπτωση Νομικών προσώπων, τα νομικά πρόσωπα θα υποβάλλουν και τα **δικαιολογητικά σύστασής** **τους** και συγκεκριμένα:

α. Εάν ο προσφέρων είναι Α.Ε. και Ε.Π.Ε.:

ι) Αντίγραφο κωδικοποιημένου καταστατικού (ή τελευταίου τροποποιημένου καταστατικού εν ισχύ με το σχετικό ΦΕΚ) ή πιστοποιητικό ΓΕΜΗ, εκδόσεως το **πολύ 3 μηνών** πριν την ημερομηνία κατάθεσής του στην Αναθέτουσα Αρχή, από το οποίο προκύπτει το ιστορικό της εταιρείας.

ιι) ΦΕΚ ή πιστοποιητικό ΓΕΜΗ από το οποίο θα προκύπτει η τρέχουσα και εν ισχύ εκπροσώπηση της εταιρείας

β. Εάν ο προσφέρων είναι Ο.Ε, Ε.Ε.: Αντίγραφο του ισχύοντος καταστατικού, από το οποίο να αποδεικνύεται και η εκπροσώπηση της εταιρείας και πιστοποιητικό ΓΕΜΗ ή πιστοποιητικό τροποποιήσεων από το αρμόδιο Πρωτοδικείο, εκδόσεως το πολύ 3 μηνών πριν την ημερομηνία κατάθεσής του στην Αναθέτουσα Αρχή.

Νομικά πρόσωπα που δεν εμπίπτουν στις ανωτέρω κατηγορίες υποβάλλουν τα δικαιολογητικά σύστασής τους, σύμφωνα με την ισχύουσα νομοθεσία.

6) Η σύμβαση που θα υπογραφεί θα περιέχει ως όρους της, τα στοιχεία της παρούσης πρόσκλησης.

7) Η Αναθέτουσα Αρχή διατηρεί το δικαίωμα να απορρίψει κάποια προσφορά πριν την ανάθεση της σύμβασης για τους λόγους που αναφέρονται στην παρούσα και δικαιούται να ακυρώσει τη διαδικασία και να απορρίψει όλες τις προσφορές οποτεδήποτε για οιοδήποτε λόγο.

8) Η προσφορά του προσφέροντος / αναδόχου θα παραμείνει σταθερή καθ’ όλη τη διάρκεια ισχύος της σύμβασης.

9) Τα προς προμήθεια είδη πρέπει τουλάχιστον να ανταποκρίνονται στις κατωτέρω υπό (Δ) τεχνικές προδιαγραφές.

10) Η αποστολή προσφοράς από τον προσφέροντα έχει την έννοια ότι ο προσφέρων αποδέχεται τις αρχές λειτουργίας της Αναθέτουσας Αρχής, την πολιτική προμηθειών της και τον Κώδικα Δεοντολογίας Προμηθευτών της Οργάνωσης που έχει αναρτηθεί στην ιστοσελίδα της Οργάνωσης και στρέφεται κατά της παιδικής εργασίας, σέβεται και προασπίζει τα δικαιώματα του παιδιού και τα εργασιακά δικαιώματα.

**Γ) ΠΡΟΥΠΟΛΟΓΙΣΜΟΣ**

Ο προϋπολογισμός της παρεχόμενης προμήθειας ανέρχεται **σε ποσό τεσσάρων χιλιάδων και εννιακοσίων ενενήντα Ευρώ (€ 4.990,00) άνευ ΦΠΑ και ποσό έξι χιλιάδων εκατό ογδόντα επτά ευρώ και εξήντα λεπτών (€ 6.187,60)** συμπεριλαμβανομένου του ΦΠΑ. Σημειώνεται ότι η σύγκριση των προσφερόμενων τιμών θα γίνεται επί της συνολικής καθαρής αξίας (άνευ ΦΠΑ), για τη συνολική προκηρυσσόμενη προμήθεια.

**Δ) ΤΕΧΝΙΚΕΣ ΠΡΟΔΙΑΓΡΑΦΕΣ – ΠΙΝΑΚΑΣ ΣΥΜΜΟΡΦΩΣΗΣ**

### ΤΕΧΝΙΚΕΣ ΠΡΟΔΙΑΓΡΑΦΕΣ- ΠΙΝΑΚΑΣ ΑΠΑΙΤΗΣΕΩΝ ΚΑΙ ΣΥΜΜΟΡΦΩΣΗΣ

1. Ο προµηθευτής εγγυάται ότι τα τρόφιµα θα είναι άριστης ποιότητας χωρίς αλλοιώσεις, νοθείες, προσβολές από μικροοργανισμούς, έντομα ή ακάρεα, γαιώδεις προσμίξεις, τοξικές ουσίες, ανεπιθύμητες οσμές, χρωματισμούς και άλλα ανεπιθύμητα οργανοληπτικά χαρακτηριστικά, σύμφωνα µε τις διατάξεις της εθνικής και ευρωπαϊκής νομοθεσίας και τις σχετικές προδιαγραφές των επισήμων κρατικών φορέων τροφίμων.
2. Ο προμηθευτής υποχρεούται να εφαρμόζει τους κανόνες ορθής υγιεινής πρακτικής και να θεσπίζει, εφαρμόζει και διατηρεί πάγια διαδικασία ή διαδικασίες βάσει των αρχών HACCP σε όλα τα στάδια της παραγωγής, αποθήκευσης και διακίνησης.
3. Ο προµηθευτής έχει την υποχρέωση ν’ αντικαταστήσει κάθε ποσότητα τρόφιμου που προμήθευσε, μέσα σε δύο εργάσιμες (2) ημέρες αφότου διαπιστωθεί παράβαση των παραπάνω διαβεβαιώσεων. Οι δαπάνες επιστροφής στον προμηθευτή των ακατάλληλων τροφίμων και αποστολής των νέων σε αντικατάσταση των ακατάλληλων, θα βαρύνουν τον προμηθευτή.
4. Εφόσον από τη χρήση των ακατάλληλων τροφίμων προκλήθηκαν αρνητικές επιπτώσεις στην υγεία όσων τα κατανάλωσαν, ο προµηθευτής υποχρεούνται να αναλάβει όλες τις δαπάνες αποκατάστασης της βλάβης που προξένησε από τα ακατάλληλα τρόφιµα.
5. Η παράδοση των τροφίμων θα γίνεται µε δαπάνες του προμηθευτή και µε δικά του μεταφορικά μέσα , τα οποία θα πρέπει να είναι καθαρά και απολυμασμένα , σύμφωνα µε τις ισχύουσες διατάξεις περί μεταφοράς τροφίμων.
6. Η παραλαβή των προσφερόμενων ειδών θα πραγματοποιείται από τον αρμόδιο υπάλληλο της ΑΡΣΙΣ που θα προσυπογράφει το σχετικό δελτίο παραλαβής και θα ελέγχει εάν η παράδοση των προϊόντων έγινε σύμφωνα με τους όρους της διακήρυξης.
7. Όλα τα προϊόντα πρέπει να είναι τυποποιημένα, σφραγισμένα και σε άριστη κατάσταση. Επί των συσκευασιών να υπάρχουν οι απαραίτητες ενδείξεις η δε σήμανση να είναι σύμφωνη με τις διατάξεις σήμανσης τροφίμων. Ο χρόνος βιωσιμότητας των προσφερόμενων προϊόντων ως προς την ημερομηνία λήξης να είναι τουλάχιστον το 80% του συνολικού χρόνου συντήρησης, την ημέρα της παράδοσης .Όλα τα προϊόντα θα πρέπει να πληρούν τις προδιαγραφές που ορίζονται από τον Κώδικα Τροφίμων και Ποτών.
8. Όσα είδη είναι συσκευασμένα/ τυποποιημένα θα έχουν την κατάλληλη σήμανση (ημερομηνία παραγωγής/λήξης).Τα ζυμαρικά και το ρύζι να είναι Α’ ποιότητας.
9. ΑΡΤΟΣ – ΑΡΤΟΣΚΕΥΑΣΜΑΤΑ: Ο προμηθευόμενος άρτος και τα αρτοσκευάσματα θα πληρούν τους όρους και προϋποθέσεις που θέτει ο ν.3526/09-02-07 καθώς και τις 41 εκάστοτε περί τροφίμων ισχύουσες διατάξεις. Τα αρτίδια πρέπει να είναι βάρους 70- 90γρ. και να φέρονται εντός κατάλληλης για τη διατήρηση του προϊόντος πλαστικής ατομικής συσκευασίας.
10. ΠΑΣΤΕΡΙΩΜΕΝΟ ΓΑΛΑ ΣΥΣΚΕΥΑΣΜΕΝΟ: Τα προμηθευμένα είδη πρέπει να πληρούν τις εκάστοτε περί τροφίμων ισχύουσες διατάξεις του Ν. 4254/2014, (ΦΕΚ Α’ 85) Μέτρα στήριξης και ανάπτυξης της ελληνικής οικονομίας στο πλαίσιο εφαρμογής του ν. 4046/2012 και άλλες διατάξεις, άρθρο πρώτο, υποπαράγραφος ΣΤ.8.και να προέρχονται από νομίμως λειτουργούντα εργοστάσια. Ιδιαίτερη έμφαση πρέπει να δοθεί στις προδιαγραφές για την αποθήκευση και την μεταφορά. Το παστεριωμένο γάλα πρέπει να έχει υποβληθεί σε επεξεργασία που περιλαμβάνει την έκθεση σε υψηλή θερμοκρασία για μικρό χρονικό διάστημα (τουλάχιστον 71,7ο C για 15’’ ή ισοδύναμος συνδυασμός) ή σε διαδικασία παστερίωσης που χρησιμοποίει διαφορετικούς συνδυασμούς χρόνου και θερμοκρασίας για την επίτευξη ισοδυνάμου αποτελέσματος. Το παστεριωμένο γάλα πρέπει να παρουσιάζει αρνητική αντίδραση στην δοκιμασία φωσφατάσης και θετική αντίδραση στη δοκιμασία υπεροξειδάσης. Ωστόσο, επιτρέπεται η παραγωγή παστεριωμένου γάλακτος με αρνητική αντίδραση στην δοκιμασία υπεροξειδάσης υπό την προϋπόθεση ότι η ετικέτα του γάλακτος φέρει ένδειξη όπως υψηλής παστερίωσης. Αμέσως μετά από την παστερίωση να ψύχεται το συντομότερο δυνατόν σε θερμοκρασία που δεν υπερβαίνει τους 6ο στην οποία και συντηρείται, αποθηκεύεται και διανέμεται, η δε διάρκεια της συντήρησής του καθορίζεται με ευθύνη του παρασκευαστή και δεν μπορεί να υπερβαίνει τις 5 ημέρες συμπεριλαμβανομένης και της ημερομηνίας παστερίωσης. Στην συσκευασία πρέπει απαραιτήτως να γράφεται έντυπη η ημερομηνία της παστεριώσεως. Το παστεριωμένο γάλα μπορεί να είναι περιεκτικότητας 0% ή 1,5% ή 3,5%σε λιπαρά κατά την κρίση της ΑΡΣΙΣ. Τα κουτιά πρέπει να παραδίδονται στο ξενώνα σε κιβώτια με εσωτερικά χωρίσματα και να έχουν χειρολαβές ώστε να προστατεύεται στις μετακινήσεις. Οι συσκευασίες (κιβώτια) πρέπει να επιστρέφονται στον προμηθευτή. Ημεταφορά να γίνεται με αυτοκίνητα – ψυγεία αυτοδύναμου ψύξεως και να φέρουν την σχετική άδεια της κατά τόπου κτηνιατρικής υπηρεσίας.
11. ΑΛΛΑΝΤΙΚΑ: Τα αλλαντικά καθώς και οι πρώτες ύλες και ενδείξεις τους να είναι σύμφωνα με τις εκάστοτε περί τροφίμων ισχύουσες διατάξεις. Οι προμηθεύουσες τον ανάδοχο μονάδες θα έχουν κωδικό αριθμό κτηνιατρικής έγκρισης (κωδικό αριθμό Ε.Ε.), σύστημα HACCP ή θα τηρούν φακέλους αυτοελέγχων και κανόνες ορθής πρακτικής υγιεινής. Στη χρήση αλλαντικών απαγορεύεται το χοιρινό.
12. ΕΙΔΗ ΓΑΛΑΚΤΟΚΟΜΙΑΣ: Τα είδη γαλακτοκομίας (τυρί προδιαγραφές Π.Ο.Π., κασέρι προδιαγραφές Π.Ο.Π., κεφαλοτύρι προδιαγραφές Π.Ο.Π.) θα πρέπει να έχουν υποστεί πλήρη και επιτυχή ωρίμανση, να είναι απαλλαγμένα από αντικανονικές οσμές και να μην παρουσιάζουν αλλοιώσεις υφής και χρώματος. Τα τυροκομεία να πληρούν τις προϋποθέσεις του Ν.4056/2012, να φέρουν αριθμό κτηνιατρικής έγκρισης (κωδικό αριθμό Ε.Ε.), HACCP ή να τηρούν φακέλους αυτοελέγχου και κανόνες ορθής πρακτικής υγιεινής. Τα σκληρά και ημίσκληρα τυριά να είναι Α’ ποιότητας ή επώνυμα για τα έχοντα διεθνείς ή εθνικές προδιαγραφές, και στην προσφορά να δηλώνεται η προέλευσή τους, η οποία θα προέρχεται από μονάδα με κωδικό αριθμό κτηνιατρικής έγκρισης του κράτους προέλευσης και εφαρμόζει σύστημα HACCP. Γενικά τα είδη γαλακτοκομίας να πληρούν τις εκάστοτε περί τροφίμων ισχύουσες γενικές και ειδικές διατάξεις.
13. ΜΑΡΜΕΛΑΔΑ – ΜΕΛΙ: Η προμηθευόμενη μαρμελάδα θα είναι παρασκευασμένη μεσε φρούτα 40% και άνω, με γεύση και οσμή χαρακτηριστική του χρησιμοποιηθέντος είδους που θα προσδιορίζεται από το αρμόδιο γραφείο της ΑΡΣΙΣ, και σε συσκευασία των 20 γρ. ζελέ. Γενικά η μαρμελάδα και το μέλι που χορηγούνται να πληρούν τις εκάστοτε περί τροφίμων ισχύουσες διατάξεις του Κ.Τ.Π δ.
14. ΕΛΑΙΟΛΑ∆Ο ΠΑΡΘΕΝΟ: Ιδιαίτερη βαρύτητα δίδεται στα έλαια και παράγωγά τους που θα χρησιµοποιούνται για την Παρασκευή του προς προµήθεια συσσιτίου. Ειδικότερα θα πρέπει να είναι σύµφωνα µε τις διατάξεις του άρθρου 124 της αρ. 15523/31-08-2006 ΚΥΑ (ΦΕΚ 1187/τ.Β’/31-08-2006). Συγκεκριµένα: Πρόκειται αποκλειστικά για: Ελαιόλαδο εξαιρετικό παρθένο, δηλαδή ελαιόλαδο ανωτέρας κατηγορίας που παράγεται απευθείας από ελιές και µόνο µε µη µηχανικές µεθόδους, σύµφωνα µε τις ισχύουσες διατάξεις. Ελαιόλαδο παρθένο, δηλαδή ελαιόλαδο ανωτέρας κατηγορίας που παράγεται απευθείας από ελιές και µόνο µε µη µηχανικές µεθόδους, σύµφωνα µε τις ισχύουσες διατάξεις. Ελαιόλαδο που αποτελείται από εξευγενισμένα ελαιόλαδα και παρθένα ελαιόλαδα, σύµφωνα µε τις ισχύουσες διατάξεις.
15. ΜΠΑΧΑΡΙΚΑ: Τα μπαχαρικά να είναι αρίστης ποιότητος, τυποποιημένα σε κατάλληλη συσκευασία. Εξωτερικά της συσκευασίας να αναγράφεται η προέλευση και εγγυημένη ημερομηνία
16. ΧΥΜΟΙ ΦΡΟΎΤΩΝ: Χυµός φρούτων αρίστης ποιότητος, 100 % φυσικός χωρίς συντηρητικά. Από συµπυκνωµένο χυµό περιεκτικότητας σε φρούτο 50% τουλάχιστον, µε την προσθήκη νερού και ζάχαρης. Συσκευασµένος σε κατάλληλη σφραγισµένη ερµητικά κλειστή χάρτινη συσκευασία. Εξωτερικά της συσκευασίας να αναγράφεται η εγγυηµένη ηµεροµηνία λήξης, η οποία δεν µπορεί να είναι µικρότερη των 6 µηνών εκτός ψυγείου.
17. Η αναφορά των συσκευασιών είναι ενδεικτική. Ο προσφέρων πρέπει να υποβάλλει προσφορά για το σύνολο της ποσότητας ανεξαρτήτως της συσκευασίας αρκεί να είναι χρηστική.
18. Η Αναθέτουσα Οργάνωση διατηρεί το δικαίωμα με αιτιολογημένη απόφασή της και σε συνεννόηση πάντα με τον Ανάδοχο να τροποποιήσει τις ποσότητες των προσφερόμενων προϊόντων, χωρίς σε καμία περίπτωση να υπερβεί το ποσό της προσφοράς του Αναδόχου.
19. Η παραλαβή των προσφερόμενων ειδών θα πραγματοποιείται από τον αρμόδιο υπάλληλο της ΑΡΣΙΣ που θα προσυπογράφει το σχετικό δελτίο παραλαβής και θα ελέγχει εάν η παράδοση των προϊόντων έγινε σύμφωνα με τους όρους της διακήρυξης. Εφίσταται η προσοχή του προμηθευτή όπως στο δελτίο αποστολής και στο αντίστοιχο τιμολόγιο αναγράφονται λεπτομερώς χαρακτηρισµοί του προσκοµιζοµένου είδους, κατηγορία και τόπος προέλευσης και κάθε χαρακτηριστικό γνώρισμα.

**ΠΙΝΑΚΑΣ ΣΥΜΜΟΡΦΩΣΗΣ**

|  |  |  |  |  |
| --- | --- | --- | --- | --- |
| **ΠΕΡΙΓΡΑΦΗ ΕΙΔΟΥΣ** | **ΠΟΣΟΤΗΤΑ** | **ΑΠΑΙΤΗΣΗ** | **ΑΠΑΝΤΗΣΗ ΝΑΙ/ΌΧΙ** | **ΠΑΡΑΠΟΜΠΗ** |
| **ΓΑΛΟΠΟΥΛΑ ΚΑΠΝΙΣΤΗ ΣΕ ΦΕΤΕΣ**  0-2% λιπαρά, 200 gr. | **67,500 Kg.**  (ενδεικτικά 338 συσκευασίες των 200 gr.) | ΝΑΙ |  |  |
| **ΗΜΙΣΚΛΗΡΟ ΤΥΡΙ ΣΕ ΦΕΤΕΣ ΑΠΟ ΠΑΣΤΕΡΙΩΜΕΝΟ ΑΓΕΛΑΔΙΝΟ ΓΑΛΑ**  Ενδεικτικά συσκευασίες των 200 gr. | **67,500 Kg.**  (ενδεικτικά 338 συσκευασίες των 200 gr.) | ΝΑΙ |  |  |
| **ΨΩΜΙ ΤΟΣΤ ΣΤΑΡΕΝΙΟ**  Ενδεικτικά συσκευασία 700 gr. (28 φέτες) | **240 συσκευασίες.** | ΝΑΙ |  |  |
| **ΜΠΑΡΕΣ ΔΗΜΗΤΡΙΑΚΩΝ με σοκολάτα**  Ενδεικτικά συσκευασία των 6 | **3.420 τμχ.**  **(Ενδεικτικά 570 συσκευασίες)** | ΝΑΙ |  |  |
| **ΧΥΜΟΙ ΑΝΑΜΙΚΤΟΙ**  Συσκευασία των 250 ml. | **3.360 συσκευασίες των 250ml.** | ΝΑΙ |  |  |

**ΣΦΡΑΓΙΔΑ ΚΑΙ ΥΠΟΓΡΑΦΗ ΠΡΟΣΦΕΡΟΝΤΟΣ**

**Ε) ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |  |  |  |
| --- | --- | --- | --- | --- | --- | --- | --- |
| **ΠΕΡΙΓΡΑΦΗ ΕΙΔΟΥΣ** | **ΠΟΣΟΤΗΤΑ** | **ΤΙΜΗ ΜΟΝΑΔΟΣ ΑΝΕΥ ΦΠΑ ΣΕ €** | | **ΤΙΜΗ ΜΟΝΑΔΟΣ ΜΕ ΦΠΑ ΣΕ €** | **ΣΥΝΟΛΙΚΗ ΤΙΜΗ ΕΙΔΟΥΣ ΑΝΕΥ ΦΠΑ ΣΕ €** | | **ΣΥΝΟΛΙΚΗ ΤΙΜΗ ΕΙΔΟΥΣ ΜΕ ΦΠΑ ΣΕ €** |
| **ΓΑΛΟΠΟΥΛΑ ΚΑΠΝΙΣΤΗ ΣΕ ΦΕΤΕΣ**  0-2% λιπαρά, 200 gr. | **67,500 Kg.** |  | |  |  | |  |
| **ΗΜΙΣΚΛΗΡΟ ΤΥΡΙ ΣΕ ΦΕΤΕΣ ΑΠΟ ΠΑΣΤΕΡΙΩΜΕΝΟ ΑΓΕΛΑΔΙΝΟ ΓΑΛΑ**  Ενδεικτικά συσκευασίες των 200 gr. | **67,500 Kg.** |  | |  |  | |  |
| **ΨΩΜΙ ΤΟΣΤ ΣΤΑΡΕΝΙΟ**  Ενδεικτικά συσκευασία 700 gr. (28 φέτες) | **240 συσκευασίες.** |  | |  |  | |  |
| **ΜΠΑΡΕΣ ΔΗΜΗΤΡΙΑΚΩΝ με σοκολάτα**  Ενδεικτικά συσκευασία των 6 | **3.420 τμχ.** |  | |  |  | |  |
| **ΧΥΜΟΙ ΑΝΑΜΙΚΤΟΙ**  Συσκευασία των 250 ml. | **3.360 συσκευασίες των 250ml.** |  | |  |  | |  |
| **Περιγραφή** | | | **Αριθμητικά σε €** | | | **Ολογράφως** | |
| **ΣΥΝΟΛΙΚΟ ΚΟΣΤΟΣ ΠΡΟΜΗΘΕΙΑΣ ΑΝΕΥ ΦΠΑ** | | |  | | |  | |
| **ΣΥΝΟΛΙΚΟ ΚΟΣΤΟΣ ΠΡΟΜΗΘΕΙΑΣ ΜΕ ΦΠΑ** | | |  | | |  | |

**ΣΦΡΑΓΙΔΑ ΚΑΙ ΥΠΟΓΡΑΦΗ ΠΡΟΣΦΕΡΟΝΤΟΣ**

**ΟΙ ΝΟΜΙΜΟΙ ΕΚΠΡΟΣΩΠΟΙ**

**Αικατερίνη Πούτου Νικόλαος Γαβαλάς**